
Здравейте,


Телка на детето ми (100% с ч.п.)изтече на 01.04.21 г. а с него удостоверението и картата ни за пътуване с БДЖ. Съгласно заповедта за предпоследното удължаване на епид.обстановка автоматично е удължен до 31.07.21г. От БДЖ ми казаха ,че трябва ДСП да ми продължат срока на удостоверението за да мога да си извадя нова карта ,но от ДСП пък казаха,че това удължаване на ТЕЛКА не важи.


Така ли е?  

Предварително Ви благодаря! 


 

ТЕЛК Удостоверение за БДЖ
=========================

 

Здравейте, г-жо Горанова,


информацията на страницата на БДЖ е следната – “във връзка с удължаването на срока на валидност на експертните решения на ТЕЛК и НЕЛК за определяне на трайно намалена работоспособност/вид и степен на увреждане,при които срокът на инвалидност, е изтекъл по време на извънредното положение или извънредната епидемична обстановка, БДЖ има право да издава безплатни билети само на клиенти, които представят удостоверение за инвалидност, което е валидно за периода на пътуването. Националният железопътен превозвач не е оторизиран да удължава сроковете на валидност на тези документи.


Сроковете на удостоверенията, въз основа на които се издават билети за безплатно пътуване на хора с увреждания, се удължават от Регионалните центрове за социални грижи по местоживеене.”  

В тази връзка следва да Ви бъде удължен срокът на удостоверението от ДСП. От ДСП е необходимо да имат въпросната информация от БДЖ, тъй като същата е на страницата на БДЖ от 29.07.20 г.


Поздрави,  

адв. Николина Митова  

тел. 0898 303092


